Diari Oficial de la Generalitat Valenciana


Sumari del DOGV 3704, del 08-03-2000 (2000/1373)

Informació pública del projecte d'urbanització del polígon A-1 del Pla Especial de Reforma Interior número 1.
-------------------------------------------------------------------------------------------------------------

### Dades del document

Número de DOGV
:   3704

Data del DOGV
:   08-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1373


Organisme emissor
:   Ajuntament de Sagunt

Tipus de document
:   Anunci

Informació pública del projecte d'urbanització del polígon A-1 del Pla Especial de Reforma Interior número 1. [2000/A1373]
  
Mitjançant aquest edicte, us faig saber que, en virtut de les atribucions que em confereix la legislació vigent, resolc el següent:
  
"Vist que en data 20 d'octubre de 1992, registre d'entrada 14.138, el senyor Manuel Emilio Torres Requena presenta, en contestació al requeriment fet pel Negociat d'Urbanisme, el projecte d'urbanització del polígon A-1 del Pla Especial de Reforma Interior (PERI) número 1.
  
Vist que, en data 18 de juliol de 1996, registre d'entrada 9.420, el senyor Manuel E. Torres Requena hi adjunta amidaments, pressupost de memòria i preus, per a substituir-los en el projecte d'urbanització del PERI-1.
  
Vist que en data 1 d'abril de 1998, registre d'entrada 3.464, l'esmentat tècnic presenta una documentació en contestació al requeriment de l'Ajuntament de data 9 de maig de 1997, quant als informes del Cicle Integral de l'Aigua, Departament d'Obres i Manteniment.
  
Vist que, en data 21 de maig de 1999, registre d'entrada 5.754, es presenta una nova documentació en relació amb les objeccions, plantejades per l'Oficina Tècnica d'Obres i pel Departament de Projectes i Obres.
  
Vist que l'arquitecte municipal, en data 1 de desembre de 1992, en relació amb el projecte d'urbanització de la unitat d'actuació A-1 del PERI número 1, informa del següent:
  
Adaptació al plantejament
  
El projecte s'ajusta a les determinacions del Pla Especial de Reforma Interior número 1.
  
Alineacions i vols rasants
  
El projecte coincideix amb el plantejament general del sector de la ciutat, alhora que saciona els rasants provisionals facilitats.
  
Conclusió:
  
El projecte és conforme quant a l'adaptació i seguiment del pla especial número 1.
  
El projecte va acompanyat per un informe de l'Oficina Tècnica d'Obres, de data 11 de novembre, pel que fa a qualitats i espessors dels materials utilitzats, forma d'executar les obres i abast d'aquestes.
  
No obstant el que s'ha dit adés i a fi d'aconseguir una major claredat, hauria de reflectir-se en els documents gràfics de part urbanitzada de la unitat.
  
Vist que, en data 7 de maig de 1997, l'enginyer tècnic industrial informa que:
  
En relació amb el projecte tècnic per a la urbanització de l'A-1 del PERI 1, de novembre de 1995, elaborat per l'arquitecte Manuel Emilio Torres Requena, en allò referent a les instal·lacions d'enllumenat públic, s'informa que, en principi, són acceptables amb caràcter general les condicions que hi ha incloses en matèria d'enllumenat públic, tot i que posteriorment hauran de ser desenvolupades per a la seua execució mitjançant un projecte tècnic subscrit per un tècnic competent, que complisca les exigències incloses en el vigent Reglament Electrotècnic per a Baixa Tensió i Instruccions Complementàries i que valga de base per a l'obtenció de les autoritzacions corresponents davant dels serveis territorials d'Indústria dependent de la Conselleria d'Indústria, Comerç i Turisme. L'esmentat projecte tècnic està previst i pressupostat en el projecte tècnic d'urbanització elaborat per l'arquitecte Manuel Emilio Torres Requena.
  
Vist que, en data 24 de maig de 1999, el Departament de Projectes i Obres emet un informe sobre el projecte d'urbanització:
  
1. Caldrà aportar un pla d'assajos, amb la divisió de lots, assajos que s'han de realitzar i la partida corresponent en el pressupost.
  
2. Caldrà aportar un estudi de seguretat i salut, d'acord amb el Reial Decret 1.627/1997.
  
A més del que s'ha exposat anteriorment, cal incidir en la qüestió assenyalada en l'informe de 4 d'octubre de 1996, quant a la delimitació del polígon, que deia textualment: "no s'aporten plànols modificats de planta general, i per això s'ha d'entendre que subsisteixen les mateixes diferències en relació amb la delimitació del polígon, aspecte que, en qualsevol cas, ha de ser aclarit per l'Oficina Tècnica d'Urbanisme".
  
No obstant això, l'arquitecte municipal, en data 9 de juliol de 1999, informa:
  
En relació amb les contradiccions observades per l'Oficina Tècnica d'Obres respecte del projecte d'urbanització, s'ha d'afirmar que aquest departament ha replantejat les illes edificables de la unitat esmentada, comprovant el compliment, tant del projecte de reparcel·lació com del Pla Especial de Reforma Interior, per això les objeccions assenyalades per l'esmentat informe de l'oficina d'obres en el seu moment han sigut esmenats.
  
Vist que, en data 25 de maig de 1999, l'enginyer industrial informa que:
  
En relació amb l'assumpte adés indicat, vistos els annexos al projecte d'urbanització presentats en aquesta oficina per l'arquitecte redactor, els dies 21 i 24 d'enguany, us comunique que les deficiències que s'indicaven en l'informe anterior de data 28 de setembre de 1998 han sigut esmenades en bona part; no obstant això, queden algunes qüestions pendents que hauran de ser tingudes en compte en redactar el projecte refós:
  
a) Hauran d'indicar-se en el plànol de proveïment d'aigua les vàlvules que s'han d'instal·lar sobre la canonada de diàmetre de 300 mil·límetres. Aquestes vàlvules quedaran en principi allotjades en arquetes de dimensions apropiades que permeten desmuntar-les en cas d'avaria; per això hauran de revisar-se les unitats d'arquetes que figuren en el pressupost.
  
b) En l'inici de la derivació per a risc de la unitat sud haurà d'instal·lar-se una vàlvula de comporta de tancament elèctric, de la mateixa manera que en la resta de la xarxa.
  
c) Els hidrants de diàmetre de 100 mil·límetres hauran de disposar de dues eixides de 70 mil·límetres. L'hidrant que cal instal·lar sobre la canonada de diàmetre 100 mil·límetres haurà de ser d'un diàmetre de 80 mil·límetres.
  
d) Els comptadors d'aigua de la xarxa de regatge hauran de ser de classe C.
  
e) Al carrer de vianants haurà de desdoblar-se la canonada de recollida d'aigües negres, tal com figurava inicialment en el projecte.
  
f) Caldria augmentar el nombre d'embornals, de manera que la seua separació no siga superior a 50 metres, amb independència dels embornals que es col·loquen als encreuaments dels carrers.
  
g) caldrà aportar perfils longitudinals de les xarxes de clavegueram projectades, comprovant que, amb els pendents previstos, és possible la connexió als punts d'abocament existents.
  
h) Les connexions de servei a la xarxa de clavegueram hauran de realitzar-se amb tub de P.V.C. corrugat, quedant el tub protegit amb formigó H-125.
  
Vist que, en data 21 de juny de 1999, el tècnic redactor presenta el projecte refós amb l'esmena d'objeccions plantejades per l'Oficina Tècnica d'Obra, pel Departament de Projectes i Obres, i pel Departament de Manteniment, adjuntant-hi un pla d'assajos i un estudi de seguretat i salut.
  
Vist que, en data 22 de juny de 1999, els Serveis de Manteniment informen del següent:
  
"Revisat el projecte refós d'obres d'urbanització del polígon A-1 del PERI número 1, redactat per l'arquitecte Manuel Torres Requena, de data juny de 1999, cal afirmar que arreplega les partides de mobiliari urbà, jardineria i regatge localitzat, considerant-les adequades".
  
A tenor del que disposa l'article 53 de la Llei Reguladora de l'Activitat Urbanística, de la Generalitat Valenciana i l'article 136 i següent del Reglament de Plantejament i en concordança amb l'article 46.3 de la Llei 6/1994, de 15 de novembre, Reguladora de l'Activitat Urbanística, se sotmet el projecte d'urbanització de la unitat d'actuació A-1 el PERI número 1 (Pla Especial de Reforma Interior número 1), a informació pública, per un termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana. (Aquesta documentació està depositada a l'Ajuntament de Sagunt, Departament d'Urbanisme).
  
Qualsevol persona interessada podrà comparéixer a l'Ajuntament de Sagunt i consultar la documentació que integra el projecte d'urbanització, així com formular, si pertoca, al·legacions, dins del termini indicat en el paràgraf anterior i en els termes que estableix el punt 4 de l'article 46 d'aquest text legal.
  
En virtut de tot l'anterior, resolc:
  
Primer
  
Sotmetre al tràmit d'informació pública el projecte d'urbanització de la unitat d'actuació A-1del PERI número 1 (Pla Especial de Reforma Interior número 1), redactat per l'arquitecte Manuel Emilio Torres Requena, constituït per la documentació presentada davant d'aquest Ajuntament en les dates 20 d'octubre de 1992, 18 de juliol de 1996, 1 d'abril de 1998 i 21 de maig de 1999.
  
Segon
  
Trametre un avís al domicili fiscal dels qui consten en el cadastre com a titulars de drets afectats per l'actuació proposada, així com a aquells que, malgrat no figurar en aquesta relació, figuren com a titulars de dret inscrits registralment i delimitats en el projecte de reparcel·lació corresponent".
  
Cosa que es fa pública, perquè se'n prenga coneixement i als efectes corresponents, i a tenor del que disposa l'article 53 de la Llei Reguladora de l'Activitat Urbanística, de la Generalitat Valenciana, i l'article 136 i següents del Reglament de Planejament i en concordança amb l'article 46.3 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana.